  

 **ДО ПРЕЗИДЕНТА НА РЕПУБЛИКА БЪЛГАРИЯ**

 **И ВЪРХОВЕН ГЛАВНОКОМАНДВАЩ**

 **НА ВЪОРЪЖЕНИТЕ СИЛИ Г-Н РУМЕН РАДЕВ**

 

 **ОТ ВИПУСК-48 «ВАПЦАРОВСКИ»**

 **На Висше Военноморско Училище**

 **«Н.Й.Вапцаров»** - **гр.Варна**

 06 май 2019 г.

**СТАНОВИЩЕ В ПОДКРЕПА** От **Випуск-48** «**Вапцаровски**» (1948-1953)

 на **Висшето Военноморско Училище** (ВВМУ)

 «Никола Йонков Вапцаров» - гр.Варна

 **Относно**:

Учредяване на Президентска награда

 **Вапцаровска** **международна премия**

 **«Морето и машините»**

 **Ние, от Вапцаровския випуск …**

 

 Група от Випуск-48 «Вапцаровски»

 

ВВМУ «Н.Й.Вапцаров» Н.Й.Вапцаров

 гр.Варна

 **Уважаеми г-н Президент на Република България и**

 **Върховен главнокомандващ на въоръжените сили**

 **Румен Радев!**

**Ние, възпитанниците** на ВВМУ «Н.Й.Вапцаров» (Випуск-48 «Вапцаровски»), най-горещо подкрепяме предложението на капитан 1 ранг о.р. професор, д.пс.н. **Илия Петров Пеев** за учредяване на Президентска награда **Вапцаровска международна премия «Морето и машините».**

Нашият «Випуск-48» на ВВМУ носи с високо чувство на гордост името «Вапцаровски». Той получи това название при производството му през 1953 г. което беше обявено лично от майката на поета **баба Елена Вапцарова**.

От тогава почти **66 години** ние се вглеждаме с любов и вълнение в морските ни курсантски снимки (група «Вапцаровци»). За всички нас е особено висока чест, **че патрон на Морската ни Алма матер, Н.Й.Вапцаров**, е негов възпитанник, израстнал в продължение на 6 години като нас, от нейните редове.

С цялото си литературно творчество поетът Никола Йонков Вапцаров – «Моряка», сроди морето и машините с човешката душа и възпя вярата и любовта, свободата и мира. Всичко в неговите стихотворни песни е израз на възторг от моторите, корабите, морето, самолетите, ракетите и човешката душа. Н. Вапцаров е сред **първите в света поет**, които възпяха и одухотвориха машините, той свързва духовно хората, морето и машините, вдъхва на **машините душа**.

Новата държавна премия, която се предлага, **не е литературна награда.** Морското елитно техническо образование на Никола Вапцаров и огромните му литературни познания го правят **новатор**, който успява да улови ритъма на новото време, на машините, на технически прогрес. Н.Й.Вапцаров става носител на нова романтика – свързана с постижението на техниката и технологиите. С това той изпреварва с повече от половин век новите модерни изследователи на 21 век.

**Уважаеми г-н Президент!** Тази Президентска награда, **Вапцаровска международната премия «Морето и машините»,** има **за цел** да спомага развитието на науките за морето, образованието и възпитанието на морски кадри, постиженията в областта на безопасността на корабоплаванието. Връчването и да стане в навечерието на **110 годишния юбилей** на поета Никола Йонков Вапцаров – «Моряка» (7 декември 2019 г.). Тя по своя статут е **само с морален характер** и следва да се връчва **ежегодно** на институти и личности у нас и в чужбина **с** принос в посочените области на морското дело в световен мащаб.

Убедени сме, че една подобна Президентска награда **Вапцаровска международна премия «Морето и машините»** ще бъде приета с признание от морските среди в света и ще издигане авторитета и името на **Морска България**.

**Уважаеми г-н** **Президент**, Випуск-48 «Вапцаровски» се надява на Вашето мъдро държавническо решение и верен **«боен» курс за прослава** **на Родината ни България и в нашето** **съвремие**.

**Попътен вятър и не по-малко от 7 фута под кила!**

 **От Сдружение** **Випуск-48 «Вапцаровски**»

 на ВВМУ «Н.Й.Вапцаров»:

Представители на Сдружението в **гр.Варна**:

 **- Председател - контраадмирал о.з. Румен Попов**,

бивш. Началник на ВВМУ (1982-1990г.)

 **- Секретар - капитан 1 р. о.з. Стефан Балев**,

бивш. командир на Курсантска рота на ВВМУ (1961-1973г.)

Представители на Сдружението (филиал) в **гр. София**:

 **- Капитан далечно плаване Николай Йовчев**,

 бивш. Генерален директор СО «Воден транспорт»;

 Директор на «Български Морски флот» («БМФ»), гр.Варна

 **- Капитан 1 ранг о.з. Георги Методиев Георгиев** –

 Председател на Клуб «Военни моряци» към Столичната

 организация на Съюза на Офицерите, Сержантите от Запаса

 и Резерва (СОСЗР) (от 2004г.)

 06.05.2019 гр. София